#### [Anexa 5.2.2 - Invitația de participare (SCI)](#Anexe)

Proiectul privind Învățământul Secundar (ROSE)

Schema de Granturi pentru Universități - NC

Beneficiar: Universitatea „Ștefan cel Mare" din Suceava

Titlul subproiectului: Abordări educaționale Moderne în mediul Academic (AMA)

Acord de grant nr. 244/SGU/ NC/II / 25.11.2019

16.11.2020

INVITAȚIE DE PARTICIPARE

(SERVICII DE CONSULTANȚĂ - SELECȚIA CONSULTANȚILOR INDIVIDUALI)

**Denumirea Sarcinii:** Servicii de consultanță anul II de implementare - Studenți tutori – 6 consultanți

**Referinta**: *poz 4.2. din Planul de achiziții nr. 17329/22.09.2020*

**Introducere**

În baza Acordului de Grant nr. 244/SGU/ NC/II / 25.11.2019, semnat cu MEN-UMPFE, Universitatea „Ștefan cel Mare" din Suceava a accesat în cadrul schemei de granturi pentru universități un grant în valoare de 186068 Lei pentru implementarea subproiectului Abordări educaționale Moderne în mediul Academic (AMA) și intenționează să utilizeze o parte din fonduri pentru achiziția de servicii de consultanță – studenți tutori - care vor acorda sprijin studenților din anul I de licență din grupul țintă pe parcursul derulării sub-proiectului.

Informaţii suplimentare referitoare la serviciile solicitate sunt menţionate în “Termenii de referinţă” anexaţi.

Universitatea „Ștefan cel Mare" din Suceava invită consultanți eligibili (”Consultanți”) să-și exprime interesul de a participa la competiție în vederea prestării Serviciilor. Consultanții interesați vor transmite informații prin care să demonstreze că dețin calificările solicitate și experiență relevantă pentru a presta serviciile.

Vor fi selectați **șase Consultanți** în conformitate cu metoda *Selecția Consultanților Individuali* definită în *Ghidul de implementare*, parte a *Manualului de granturi*, publicat pentru Schema de granturi pentru universități din cadrul Proiectului privind Învățământul Secundar – ROSE, pe site-ul www.proiecte.pmu.ro/ROSE/.

**Criterii de Calificare și Selecție**

Competenţele minime solicitate din partea Consultanților sunt următoarele:

* Studenți în anul II la programele de studii de licență ale Universității Ștefan cel Mare din Suceava; calitatea de student în anul II la una din specializările/programele de studii Educație Fizică și Sportivă; Kinetoterapie și Motricitate Specială; Balneofiziokinetoterapie și recuperare reprezintă un avantaj.
* Student integralist, cu situație școlară bună (media ultimului an de studiu universitar încheiat de minimum 7).
* Prezentarea unui program/plan/set de măsuri de sprijin și îndrumare pentru studenții din anul I.

Calitatea de student anul II la programele de studii de licență ale Universității Ștefan cel Mare din Suceava este o cerință eliminatorie.

Primii 6 candidați în ordinea descrescătoare a punctajelor obţinute în urma aplicării criteriilor de mai jos, vor fi invitati pentru negocierea contractului.

|  |  |  |
| --- | --- | --- |
|  | **CRITERII** | **PUNCTAJ MAXIM POSIBIL**  |
| 1. | Studenți în anul II la programele de studii de licență ale Universității Ștefan cel Mare din Suceava. Calitatea de student în anul II la una din specializările/programele de studii Educație Fizică și Sportivă; Kinetoterapie și Motricitate Specială; Balneofiziokinetoterapie și recuperare din cadrul Universității Ștefan cel Mare din Suceava (20 puncte). | 20 puncte |
| 2. | Situație școlară (media ultimului an universitar încheiat): (medie între 7,00 – 7,99 – 30 puncte; între 8,00 – 8,99 – 40 puncte; între 9,00 – 9,50 – 50 puncte; între 9,51 – 10 – 60 puncte). | 60 puncte |
| 3 | Prezentarea unui program/plan/set de măsuri de sprijin și îndrumare pentru studenții din anul I (5 puncte pentru fiecare măsură care este în concordanță cu scopul și obiectivele sub-proiectului). | 20 puncte |
|  | **Punctaj maxim total** | **100 puncte** |

**Conflict de interese**

În conformitate cu prevederile Ghidului Consultantului al Băncii Mondiale[[1]](#footnote-1), consultanții au obligația să ofere consiliere profesională, obiectivă şi imparţială şi în orice moment să asigure clientul Universitatea „Ștefan cel Mare" din Suceava împotriva oricărui risc ce-i poate afecta interesele, fără să aibă în vedere lucrări viitoare, iar în prestarea serviciilor de consultanţă trebuie să evite orice conflict cu alte sarcini sau cu propriile interese. Consultanţii nu vor fi angajaţi pentru sarcini care ar fi în conflict cu obligaţii anterioare sau curente faţă de alţi clienţi, sau care i-ar pune în poziţia să nu-şi poată exercita sarcinile în cel mai bun interes al Beneficiarului de grant.

**Prezentarea Scrisorilor de interes**

Consultanții interesați sunt invitați să depună o Scrisoare de Interes, însoțită de CV . Pentru a valida informațiile prezentate în CV, se vor atașa documente justificative *(adeverință de student, foaie matricolă ștampilată conform cu originalul, se va prezenta și originalul sau foaie matricolă parțială în original,* program/plan/set de măsuri de sprijin și îndrumare pentru studenții din anul I*)* care să ateste modul de îndeplinire a Criteriilor de Calificare și Selecție.

Toate documentele menționate anterior se transmit în formă scrisă la adresa de mai jos (în original, sau prin poştă, sau prin fax, sau prin e-mail) până la data de 15.01.2021, ora 16:00.

Informaţii suplimentare pot fi obţinute la adresa de mai jos, în timpul orelor de lucru 8:00 – 16:00.

Denumire achizitor: Universitatea „Ștefan cel Mare" din Suceava.

În atenția: Florin Valentin LEUCIUC**, Director / coordonator de grant**

Adresă: Universitatea „Ștefan cel Mare" din Suceava, str. Universității, nr. 13, corp E, sala E011.

Tel/Fax: 0230/216147, int. 102

Fax: 0230/520080

E-mail: florin.leuciuc@usm.ro

1. Paragraful 1.9 din *„Ghidul privind selecţia şi angajarea consultanţilor în cadrul Împrumuturilor acordate de către Banca Internațională pentru Reconstrucție și Dezvoltare și Creditelor IBRD și Granturilor acordate de Asociația de Dezvoltare Internațională IDA*” publicat de către Bancă în *ianuarie 2011* (revizuit în *Iulie 2014*) , numit „Ghidul Consultantului”. [↑](#footnote-ref-1)